Makaten wau Dewi Jarini ugi pejah dening Raden Anoman. 4) Arya Wibisana Prajanipun ing Kuntara utawi Singgela. Garwanipun asma Dewi Triwati. Peputra kalih Dewi Trijatha lan Raden Dentawilukrama. Dewi Trijatha rumeksa Dewi Sinta salebetipun wonten ing taman Argasoka. Pawingkingipun kagarwa Kapi Jembawan. Peputra Dewi Jembawati, kagarwa Raden Narayana (Bathara Kresna). Kapi Jembawan, pandhita ing Gandamana. Raden Dentawilukrama jumeneng nata ing praja Singgela, jejuluk Prabu Bisawarna. Patihipun asma Kartabasa. Arya Wibisana mboten nayogyani ingkang raka Prabu Dasamuka mengsah Prabu Rama, awit Prabu Rama punika titising Wisnu. Prabu Dasamuka duka, ingkang rayi dipun tundhung, lajeng oncat, suwita dhateng Prabu Rama. Wiwit kala samanten katelah asma Arya Balik. Sabibaring perang ageng Ngalengka, Arya Balik kadhawuh jumeneng ratu ing Ngalengka, kanthi kawejang "Hasta Brata" sarta rumeksa kreta Jatisura titihanipun Prabu Rama punapa dene Balekancana saka dhomas. Salerehipun anggenipun jumeneng nata, kreta Jatisura tuwin Balekancana saka dhomas kapasrahaken dhateng ingkang putra Prabu Bisawarna, nata ing Singgela. Sang Prabu Wibisana mbegawan wonten ing pratapan Gohkarna, asma Begawan Wibisana. Patihipun ingkang asma Pati Padyamastana kadhawuhan ngembani Prabu